**VEDTEKTER TIMENES GÅRDS OG NATURBARNEHAGE**

1. Timenes gårdsbarnehage er privat eid med kommunal godkjenning. Eiere er Trine og Jan Erik Isaksen.

**FORMÅL;** § 1.

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.
 **§ 1a.** ***Særlig formål***

Eiere av private barnehager kan i vedtektene bestemme at verdiene i loven § 1 ikke skal forankres i den kristne og humanistiske arv og tradisjon.

Private barnehager og barnehager eiet eller drevet av menigheter innen Den norske kirke kan i vedtektene fastsette særlige bestemmelser om tros- eller livssynsformål.

I tillegg legger vår barnehage vekt på relasjonen barn/dyr /natur.

Fra og med 2013 deltar barnehagen i prosjektet FLIK som er igangsatt av Kristiansand kommune for alle barnehager og skoler.

1. Samordnet opptak med kommunen.
2. **OPPTAKSKRITERIER;**
3. Barn med nedsatt funksjonsevne (barnehageloven § 18) og barn som det er fattet vedtak om etter lov om barneverntjenester § 4-12 og 4-4 annet og fjerde ledd.
4. Personalets barn og barnebarn
5. Søsken av barn som går i barnehagen
6. barn av familier som tidligere har hatt barn i barnehagen
7. De øvrige barnehageplassene fordeles etter disse kriteriene
8. Søkere som har timenes gårds og naturbarnehage som 1 prioritet
9. Øvrige søkere

Plass tildeles etter alder. De eldste barna først. Det er fødselsdato som legges til grunn for dette.

1. Opptaksperioden varer så lenge foresatte/foreldre ønsker, eller frem til skolestart. Oppsigelsestiden er 1 måned fra den første i hver måned. Oppsigelsen må være skriftlig. Oppsigelsen er gjensidig dersom reglene for barnehagen ikke blir fulgt. Eier har myndighet til å si opp plasser hvis dette skulle skje.
2. Barnehagen følger makspris og statlige bestemmelser for søskenmoderasjon. Kostpenger kommer i tillegg på lik linje med kommunale barnehager. (pr nov 2021 kr 210.- pr mnd for 100 % plass)
3. Leke og oppholdsareal er satt til 3,48 m2 pr. barn(24). I tillegg kommer oppholdssteder på gården.

Utelekearealet som er innenfor barnehagens begrensede område er ca 3 mål, men i tillegg til dette er det naturtomt på ca 2-3 mål. Dette står fritt til barnehagens disposisjon.

1. Barnehagens åpningstid er kl.0700-1630. Mandag til fredag. Ved behov 06.45 til 16.45.
2. Barnehagen har 24 hele plasser for barn i alderen 0-6 år. Barnehagen tilbyr kun 100 % plasser.
3. Barnehagen har sitt eget internkontrollsystem og det føres månedlige kontroller på eget skjema av eier og ansatt pedagogisk leder. Ellers følges internkontrollen opp på månedlige personalmøter.
4. Barnehagen har en betalingsfri måned pr. år. Juli måned, samt 4 eller 5 planleggingsdager hvert år avhengig av sommerferien.
5. Barnehagen er en PBL – A barnehage (Private barnehagers landsforbund)og følger gjeldende tariff for sine ansatte. Barnehagen har også sin bedriftshelsetjeneste gjennom PBL.
6. Alle barn er forsikret gjennom PBL , kollektiv ulykkesforsikring.
7. Det er samarbeidsutvalg i barnehagen som i tillegg til ansattes representanter har 2 foreldrerepresentanter som velges hver høst. Samarbeidsutvalget behandler alle saker som er viktig for barnehagens innhold.
8. Foreldrerådet består av alle foreldrene og skal ivareta fellesinteresser for samarbeidet mellom foreldregruppen og barnehagen.
9. Vedtekter sendes kommunen til orientering ved evt. Endringer og samarbeidsutvalget skal godkjenne endringer.
10. Sommerferie bestemmes hver høst i samarbeid med foreldrerådet. Det foretas avstemming. Barnehagen har 4 uker sommerstengt og 5 planleggingsdager. Ellers åpent som vanlig alle ordinære dager.

Redigert desember 2021